CELEX: 32004D0280(01)
Language: da
Date: 2004-03-19 00:00:00
Title: 2004/280/EF: Kommissionens beslutning af 19. marts 2004 om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (EØS-relevant tekst) (meddelt under nummer K(2004) 845)

Vigtig juridisk meddelelse

|

32004D0280(01)

2004/280/EF: Kommissionens beslutning af 19. marts 2004 om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (EØS-relevant tekst) (meddelt under nummer K(2004) 845)  

EU-Tidende nr. L 087 af 25/03/2004 s. 0060 - 0061

Kommissionens beslutningaf 19. marts 2004om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet(meddelt under nummer K(2004) 845)(EØS-relevant tekst)(2004/280/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 2, stk. 3,under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 42, ogud fra følgende betragtninger:(1) Fra den 1. maj 2004 skal animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet ("de nye medlemsstater") markedsføres i overensstemmelse med de relevante EF-bestemmelser, navnlig vedrørende virksomheders struktur, hygiejne på virksomhederne samt kontrol og sundhedsmærkning af produkterne.(2) De pågældende produkter bliver navnlig omfattet af kravene i Rådets direktiv 64/433/EØF af 26. juni 1964 om sundhedsmæssige problemer vedrørende handlen med fersk kød inden for Fællesskabet(1), Rådets direktiv 71/118/EØF af 15. februar 1971 om sundhedsmæssige problemer i forbindelse med handel med fersk fjerkrækød(2), Rådets direktiv 77/99/EØF af 21. december 1976 om sundhedsmæssige problemer i forbindelse med handel med kødprodukter inden for Fællesskabet(3), Rådets direktiv 89/437/EØF af 20. juni 1989 om hygiejne- og sundhedsproblemer i forbindelse med produktion og markedsføring af ægprodukter(4), Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer(5), Rådets direktiv 91/495/EØF af 27. november 1990 om sundhedsmæssige- og dyresundhedsmæssige problemer i forbindelse med produktion og afsætning af kaninkød og kød af opdrættet vildt(6), Rådets direktiv 92/45/EØF af 16. juni 1992 om sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf(7), Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter(8), Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(9), og Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød(10).(3) Nogle af de pågældende animalske produkter, der er fremstillet i de nye medlemsstater før tiltrædelsesdatoen, befinder sig måske på lager efter tiltrædelsesdatoen. Det er imidlertid ikke sikkert, at de pågældende animalske produkter overholder alle Fællesskabets veterinærkrav.(4) For at lette overgangen fra den eksisterende ordning i de nye medlemsstater til den ordning, der er resultatet af anvendelsen af Fællesskabets veterinærlovgivning, bør der fastsættes overgangsforanstaltninger for markedsføring af de pågældende produkter.(5) Foranstaltningerne bør tage hensyn til de pågældende animalske produkters oprindelse samt beholdningerne af emballage, pakningsmateriale og etiketter med fortrykt mærkning.(6) I henhold til tiltrædelsesaktens artikel 53 anses denne beslutning for at være blevet meddelt de nye medlemsstater fra tiltrædelsen.(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -VEDTAGET FØLGENDE BESLUTNING:Artikel 1Denne beslutning finder anvendelse på animalske produkter, der er omfattet af direktiv 64/433/EØF, 71/118/EØF, 77/99/EØF, 89/437/EØF, 91/493/EØF, 91/495/EØF, 92/45/EØF, 92/46/EØF, 92/118/EØF og 94/65/EF, og som er fremstillet inden den 1. maj 2004 på virksomheder i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet ("de nye medlemsstater").Artikel 21. De i artikel 1 omhandlede produkter kan fra den 1. maj 2004 til den 31. december 2004 markedsføres i den nye medlemsstat, hvor produkterne har oprindelse, forudsat at de er påført det nationale mærke, der var foreskrevet i den pågældende nye medlemsstat før den 1. maj 2004 for animalske produkter egnet til konsum.2. I henhold til Rådets direktiv 89/662/EØF(11), særlig artikel 3, sikrer medlemsstaterne, at de i stk. 1 omhandlede produkter ikke handles mellem medlemsstaterne indbyrdes.Artikel 3Uanset artikel 2, stk. 1, tillader medlemsstaterne fra den 1. maj 2004 til den 31. august 2004 handel med produkter, der er omhandlet i artikel 1, og som er fremstillet på virksomheder, der har tilladelse til at eksportere til Fællesskabet, forudsat at produkternea) er påført EF-sundhedsmærket for den pågældende virksomhedb) er ledsaget af et dokument, jf. direktiverne nævnt i artikel 1, hvor den kompetente myndighed i de nye medlemsstater, hvor produkterne har oprindelse, attesterer følgende:"Fremstillet inden den 1. maj 2004 i overensstemmelse med Kommissionens beslutning 2004/280/EF."Artikel 4Beholdninger af fortrykt paknings- og emballeringsmateriale og etiketter, som er påført det mærke, der er foreskrevet i de nye medlemsstater før den 1. maj 2004 for animalske produkter egnet til konsum, kan anvendes indtil den 31. december 2004 til markedsføring indenlands, jf. artikel 2.Artikel 5Denne beslutning anvendes med forbehold af tiltrædelsesaktens ikrafttræden og da på datoen herfor.Artikel 6Denne beslutning er rettet til medlemsstaterne.Udfærdiget i Bruxelles, den 19. marts 2004.På Kommissionens vegneDavid ByrneMedlem af Kommissionen(1) EFT 121 af 29.7.1964, s. 2012/64. Senest ændret ved direktiv 95/23/EF (EFT L 243 af 11.10.1995, s. 7).(2) EFT L 55 af 8.3.1971, s. 23. Senest ændret ved forordning (EF) nr. 807/2003 (EUT L 122 af 16.5.2003, s. 36).(3) EFT L 26 af 31.1.1977, s. 85. Ændret ved forordning (EF) nr. 807/2003.(4) EFT L 212 af 22.7.1989, s. 87. Senest ændret ved forordning (EF) nr. 806/2003 (EUT L 122 af 16.5.2003, s. 1).(5) EFT L 268 af 24.9.1991, s. 15. Ændret ved forordning (EF) nr. 806/2003.(6) EFT L 268 af 24.9.1991, s. 41. Ændret ved forordning (EF) nr. 806/2003.(7) EFT L 268 af 14.9.1992, s. 35. Ændret ved forordning (EF) nr. 806/2003.(8) EFT L 268 af 14.9.1992, s. 1. Ændret ved forordning (EF) nr. 806/2003.(9) EFT L 62 af 15.3.1993, s. 49. Ændret ved Kommissionens Forordning (EF) nr. 445/2004 (EUT L 72 af 11.3.2004, s. 60).(10) EFT L 368 af 31.12.1994, s. 10. Ændret ved forordning (EF) nr. 806/2003.(11) EFT L 395 af 30.12.1989, s. 13.